open-index/open-wikipedia-markdown huggingface dataset:
Malangshalvøya

**Malangshalvøya** er ei halvøy i Balsfjord og Tromsø kommunar i Troms. Ho vert avgrensa i aust av Balsfjorden, i vest av Malangsfjorden og i nord av Straumsfjorden. Halvøya er rundt 30 kilometer lang og opptil 15&nbsp;km brei. Dei sentrale dela av halvøya vert dominert av fjell på over 1000 moh, derav det største er den 1168 meter høge Bentsjordtinden. Det er busetnad ved fjordsidene langs stort sett heile halvøya. Langs vest- og nordsida av Malangshalvøya går Fylkesveg 7892, medan Fylkesveg 858 følgjer austsida til han kryssar over til vestsida ved Malangseidet.
Lynn Davies

**Lynn Davies** () er ein britisk tidlegare friidrettsutøvar frå landsbyen Nantypoel i Wales. Han vart olympisk meister i lengdehopp i 1964 og europameister i same øvinga i 1966.

## Aktiv
Etter at amerikaneren Ralph Boston i 1960 hadde slått den 25 år gamle verdensrekorden til Jesse Owens, forbetra Boston og europameisteren Igor Ter-Ovanesjan verdsrekorden til saman fem gongar dei neste sesongane. Dei to utøvarane var difor dei største favorittane til å ta gullmedaljen under OL 1964 i Tokyo.

På finaledagen regna det i Tokyo og ingen av favorittane hoppa opp mot sine personlege rekordar. Dermed gjekk gullet til 22 år gamle Lynn Davies, som sette ny britisk rekord med gullhoppet på 8,07 m. Boston tok sølv og Ter-Ovanesjan bronse. Det var andre gongen i OL-historia at gullmedaljen i lengdehopp ikkje gjekk til ein utøvar frå USA. Førre gong det hende var under OL 1920, då svensken William Pettersson vart olympisk meister.

To år etter OL-triumfen tok Davies gullmedaljen under EM 1966 i Budapest. Seinare fekk han sølv under EM 1969 i Athen. Han vann elles Samveldeleikane både i 1966 og 1970.

I alt sette Davies seks britiske rekordar, det lengste hoppet hans, i Bern i 1968, målte 8,23 meter.

### Medaljar og plasseringar i internasjonale meisterskap
*OL 1964 i Tokyo: Gullmedalje – 8,07 m, framom Ralph Boston (8,03 m)
*EM 1966 i Budapest: Gullmedalje – 7,98 m, framom Igor Ter-Ovanesjan (7,88 m)
*OL 1968 i Mexico by: Nr 9 – 7,95 m
*EM 1969 i Aten: Sølvmedalje – 8,07 m, bakom Igor Ter-Ovanesjan (8,17 m)
*EM 1971 i Helsingfors: Nr 4 – 7,85 m
*OL 1972 i München: Utslått i kvalifiseringa (7,64 m – nr 18)

## Kjelder

**Denne artikkelen bygger på «[[:en:Lynn Davies|Lynn Davies]]» frå ,  den 17. august 2014.*
Storstraumen i Ullsfjorden

**Storstraumen** er ein tidvasstraum i Tromsø kommune i Troms. Han ligg mellom Skarmunken i vest og Straumsnes i aust, og er 450 meter brei på det smalaste og rundt ein kilometer lang. Djupna er rundt 10 meter. Storstraumen går mellom Ullsfjorden i nord og Sørfjorden, som Ullsfjorden vert kalla sør for Storstraumen. Straumen er danna ved at vatnet har brote gjennom ei endemorene frå slutten av siste istid.
Straumsbukta

**Straumsbukta** er ei bygd i Tromsø kommune. Ho ligg sør på Kvaløya, ved ei bukt på nordsida av Straumsfjorden, og 4&nbsp;km vest for Rystraumen.

Fylkesveg 7764 passerer gjennom bygda. Til Tromsø sentrum er det rundt 15 kilometer i luftlinje og 35&nbsp;km i køyrelengd.
Tromvik

**Tromvik** er ei bygd nordvest på Kvaløya i Tromsø kommune i Troms.

Bygda har barne- og ungdomsskule, gårdsbruk, lokal fiskeflåte og fiskeindustri. Bygda har veisamband sørvest over fjellet mot Rekvik og i aust mot Grøtfjord og Tromsø. Det bur litt over 100 menneske i Tromvik. Rundt 1950-talet var det rundt 250 innbyggjarar. Hoveddelen av næringslivet i Tromvik er relatert til fiske, og Tromvik Fisk A/S er fiskebruket til bygda. Bydga er omgjeve av fjell, og dermed eit ettertrakta mål for friluftsliv, som skiløping på vinteren, sportsfiske og fjellklatring.
Valerij Podluzjnyj

**Valerij Vasiljevitsj Podluzjnyj** () i Donetsk er ein ukrainsk lengdehoppar som representerte Sovjetunionen. Han vann gullmedaljen i EM 1974 i Roma og bronsemedaljen under OL 1980 i Moskva.

## Aktiv
Etter at han hadde vorte junior-europameister i tresteghopp i 1970 satsa Podluzjnyj på lengdehopp. Han nærma seg europa-eliten i lengdehopp i 1972-sesongen, då han sette personleg rekord med 7,88 m. I 1973-sesongen tok han steget opp i verdseliten og vann unversiaden med eit hopp på 8,15 m. Året etter vann han lengdetevlinga i både i landskampen Sovjetunionen-USA og i landskampen Sovjet-Vesttyskland-Frankrike. Under europameisterskapen 1974 i Roma sigra han med 8,12 meter, før han seinare i sesongen flytta den personlege rekorden til 8,17 meter.

I 1979 vann Podluzjnyj lengdehopp i unversiaden for andre gong, med sterke 8,16 meter. Året etter, i finalen under sommarleikane i Moskva, gjorde han sitt livs lengste hopp med 8,18 meter, noko som heldt til bronsemedalje.

### Medaljar og plasseringar i internasjonale meisterskap
*EM 1971 i Helsingfors: Nr 10 – 7,68 m
*OL 1972 i München: Nr 9 – 7,72 m
*EM 1974 i Roma: Gullmedalje – 8,12 m, framom Nenad Stekic (8,05 m)
*OL 1976 i Montreal: Nr 7 – 7,88 m
*EM 1978 i Praha: Nr 6 – 7,89 m
*OL 1980 i Moskva: Bronsemedalje – 8,18 m, bakom Frank Paschek (8,21 m)

## Merknadar

## Kjelder

**Denne artikkelen bygger på «[[:de:Waleri Podluschni|Waleri Podluschni]]» frå ,  den 17. august 2014.*
Veirahaldet

**Veirahaldet** ligg mellom Follestaddalen i nordvest, Åmdalen i sørvest, og Bondalen i aust, i Ørsta kommune. 
Fjellet er lett tilgjengeleg både frå sør og vest.
Fana Folkehøgskule

**Fana Folkehøgskule** er ein frilynt folkehøgskule i Hjellestad bydel i Bergen kommune. Skulen tar årleg imot vel 100 elevar og er eigd av Nord- og Midhordland Høgskulelag. Skulen vart etablert i 1915 og er bygd opp rundt garden Store Milde frå 1700-talet.

## Linjefag på Fana Folkehøgskule skuleåret 2013-14
* Biletkunst
* Fotografi og film
* Psykologi
* Drama og fysisk teater
* Musikk
* Community - kultur og bistand

I tillegg til linjefaga er det ei rekke temafag og valfag. Elevane kan velje nye tema- og valfag 3 gonger i året. Alle linjene drar på minst ein studietur til utlandet.

Den norske forfattaren Jostein Gaarder arbeidde på denne skulen som lærar i fleire år.

## Referansar


## Bakgrunnsstoff
* Offisiell nettstad
Manger Folkehøgskule

**Manger Folkehøgskule** er ein frilynt folkehøgskule som ligg på Manger i Alver kommune i Vestland fylke. Skulen tar årleg imot vel 60 elevar og er eigd av Vestland fylkeskommune.

#### Linjefag ved skulen:
*Brassband
*Musikkproduksjon
*Band
*Vokal
*Musikk, Bu og fritid

## Bakgrunnsstoff
* Offisiell nettstad
Karmøy Folkehøgskule

**Karmøy Folkehøgskule** er ein frilynt folkehøgskule på Eide i Kopervik i Karmøy kommune. Skulen tar årleg imot vel 90 elevar og er eigd av Stiftelsen Karmøy Folkehøgskule. Skulen heitte tidlegare Utgarden Folkehøgskule.

#### Linjefag ved skulen:
* Asia – med rundreise i Kina
* Bakar & Konditor
* BRO (Bistand - Reise - Oppdrag) Sør-AmerikaRedning & bereidskap
* Friluftsliv ekstrem – Alpane
* Friluftsliv, sjø, dykking/ vindsurfing
* Multisport – Alpane
* Psykologi & omsorg
* Puls – Lanzarote
* Redning & Bereidskap
* Reiseliv og spansk – Spania
* Strikk, klede, design – London
* Vokal – London

## Bakgrunnsstoff
*Offisiell nettstad
Hafnarfjörður

**Hafnarfjörður**, med det offisielle namnet **Hafnarfjarðarbær**, er ein kommune på Sørvest-Island, i regionen Höfuðborgarsvæðið. Den 1. desember 2006 hadde Hafnarfjörður 23&nbsp;674 innbyggarar, som gjorde den til den tredje største kommunen på Island.

Frå det 16. hundreåret har det vore ei travel hamn i Hafnarfjörður der det har vore handla med all slags varer. Ålesundaren Hans Wingaard Friis d.y dreiv eit betydleg torskefiske med line med tre fiskefarty i perioden 1906 til 1909. Fisken vart tilvirka av islandske og norske arbeidarar i eiga sjøbu.
Ein eigen norsk I.O.G.T losje, *Hjemmets Minde* under Islands Storlosje av I.O.G.T, vart stifta i 1906. 
 
I dag er det eit aluminiumsmelteverk i Hafnarfjörður, det eldste på Island. Hafnarfjörður var den første staden det vart satt opp elektrisitetsnettverk på Island, dette var i 1904.

## Kjelder

----
**Denne artikkelen bygger på «[[:nb:Hafnarfjörður|Hafnarfjörður]]» frå ,  den 18. august 2014.*  

## Bakgrunnsstoff
*Hafnarfjarðarbær
Kópavogur

**Kópavogur** (islandsk for «selungevika») er den nest største byen på Island, med eit folketal på 30 779 innbyggarar i 2008. Byen ligg sør for Reykjavík, i regionen Höfuðborgarsvæðið. Det offisielle namnet på kommunen er **Kópavogsbær**. Høgaste bygninga i Island er Smáratorg-tårnet som ligger i Smárahverfi bustadområde i Kópavogur. Her ligg også det største kjøpesenteret i Island, Smáralind.  Byen består av bustadområde, men har mykje av kommersiell og industriell verksemd i tillegg. Namnet tyder selunge. Seglet til byen viser ein profil av kyrkja Kópavogskirkja med ein selunge på undersida. Byens eigne sportsklubbar er Gerpla, Breiðablik UBK og HK. Ordførar i Kópavogur er Guðrún Pálsdóttir. Kópavogur er vennskapsby med Trondheim.

## Kjelder

**Denne artikkelen bygger på «[[:nb:Kópavogur|Kópavogur]]» frå ,  den 18. august 2014.*  


## Bakgrunnsstoff

*
Bergen byleksikon

**Bergen byleksikon** er eit lokalhistorisk alfabetisk ordna oppslagsverk om Bergen si fortid og notid, utgjeve i eitt band fyrste gongen i 1994 på Kunnskapsforlaget, med Gunnar Hagen Hartvedt (1918-2002) som forfattar. Ei ny og delvis revidert utgåve kom i 1999, og i 2009 gav Kunnskapsforlaget ut ei ny, oppdatert og utvida utgåve med Norvall Skreien som forfattar. Etter dette kjem ikkje Bergen byleksikon til å verte trykt opp att.

## Internettutgåva av Bergen byleksikon
Bergen Byarkiv har kjøpt tekstdatabasen til 2009-utgåva av Bergen byleksikon, og har publisert leksikonet som ei digitalisert utgåve på Internett. Til å byrje med har Internettversjonen det same innhaldet som 2009-utgåva, men talet på illustrasjonar er mykje lågare og det finst inga kart som syner kvar ein omtalt bygning eller gate ligg. Men meininga er at Bergen byleksikon skal utviklast og på sikt verte revidert og utbygd både med betre brukargrensesnitt, innhald, illustrasjonar og kart. Rettane til å nytte Norvall Skreien sine fotografi er kjøpt inn, og dei vert supplert med fotografi og andre arkivdokument frå samlingane til byarkivet.

Tilretteleggjinga av Bergen byleksikon for digital publisering er gjort av ein redaksjon samansett av tilsette ved ulike avdelingar i Bergen Byarkiv.

## Kjelder

## Bakgrunnsstoff
*Nettutgåva av Bergen byleksikon.
Bergen Byarkiv

**Bergen Byarkiv**  er eit kommunalt arkiv for Bergen kommune. Det vart skipa i 1979 etter framlegg frå ein arkivkomité som vart sett ned i 1975. Det vart tilsett ein byarkivar, og institusjonen fekk mellombels lokale i Allehelgensgate 5 i påvente av at permanente lokale skulle stå ferdig etter om lag 10 år. Ny permanente lokale vart teke i bruk 7. juni 2004 i det som tidlegare hadde vore Hansas gamle bryggeri i Kalfarveien 82 på Kalfaret. Byarkivet er no organisert i fem underavdelingar under administrasjonen, som er byarkivaren og to konsulentar. Til saman har byarkivet om lag 90 tilsette.

Grunnstammen i byarkivet er det såkalla Stadsportarkivet som vart overført frå Statsarkivet i Bergen i 1982. Stadportarkivet inneheld somme sentrale arkivseriar frå 1700- og 1800-talet.

## Oppgåver
Bergen Byarkiv har fire hovudoppgåver:  
*Utvikle og kontrollere kommunens arkivfunksjonar. 
*Take seg av og trygge dei arkivsakene som ikkje lenger trengs i den daglege forvaltninga. 
*Fremme bruken av arkivsakene som kjeldemateriale for forvaltning og forsking. 
*Motta og samle inn privatarkiver som er viktige for byen, og fremme kjennskapen til byens historie.

Bergen Byarkiv står for Internettpubliseringa av Bergen byleksikon.

## Kjelder

## Bakgrunnsstoff
*
*Om Bergen Byarkiv i Bergen byleksikon.
Kroatia i Junior Eurovision Song Contest

**Kroatia** debuterte i Junior Eurovision Song Contest i 2003 i København i Danmark, og vann tevlinga med songen «Ti Si Moja Prva Ljubav», framført på kroatisk av Dino Jelusić.  Kroatia har delteke fem gongar; i perioden 2003 til 2006 og 2014.

I 2014, etter å ha vore vekke frå tevlinga i sju år, valde Kroatia å komme attende. Dei valde å gjennomføre ei intern utveljing, og valde Josie til å represente Kroatia på Malta med songen «Game Over».

## Bidraga i Junior Eurovision Song Contest

## Røystgjeving

## Sjå òg
* Kroatia i Eurovision Song Contest

## Kjelder

**Denne artikkelen bygger på «[[:en:Croatia in the Junior Eurovision Song Contest|Croatia in the Junior Eurovision Song Contest]]» frå ,  den 18. august 2014.*
Kristian Elster d.y.

**Kristian Elster d.y.** () var ein norsk forfattar, jurist og litteraturhistorikar.

Elster var fødd i Trondheim, men flytta som spedbarn til Førde. I 1888 flytta familien til Oslo.
	
Elster vart cand. jur. i 1905 og var sekretær i landbruksdepartementet frå 1910. Den litterære debuten hans heitte *Fortællinger* og kom ut i 1907, medan romantriologien *I lære*, *Landeveien* og *Mester* vert rekna som gjennombrotet hans. Mange reknar *Av skyggenes slegt* (1919) som den viktigaste  romanen hans. Til saman gav Elster ut bortimot 40 romanar, skodespel og forteljingar. Nokre av utgjevingane hans var skrivne under pseudonymet *Onkel Hans*.

Arbeidet hans som litteraturhistorikar er særleg knytt til verket *Illustreret norsk litteraturhistorie*, som kom ut i 2 bind 1923-24, og i ei utvida 6-bindsutgåve 1934-35.

Kristian Elster d.y. er son til forfattaren Kristian Elster d.e. og far til forfattar og kringkastingssjef Torolf Elster.

Han mottok diktargasje frå 1937. I 1941 vart han lønna med Gyldendals legat.

## Bibliografi

### Bøker
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### I tidsskrift - eit utval
*Lokalhistoriske artiklar Sogn og Fjordane

## Bakgrunnsstoff
*Om Kristian Elster d.y. i Lokalhistoriske artiklar Sogn og Fjordane
* 
*
Oslo byarkiv

**Oslo kommune, Byarkivet** er det kommunale arkivet i Oslo, skipa i 1992 som ei vidareføring av kommunearkivet frå 1914. Arkivet har lokale i Maridalsveien 3, teke i bruk i september 1999.

Byarkivet er Oslo kommunes utøvande faglege organ når det gjeld å take vare på dokument og arkiv, og har ansvaret for all arkivverksemda i kommuneadministrasjonen.

Byarkivet skal take hand om arkivmateriale som skal lagrast for ettertida, og skal syte for at arkivmaterialet vert gjort tilgjengeleg for dei ulike gruppene av brukarar. Oppgåver og overordna mål for verksemda vart fastsett av bystyret i *Vedtekter for Byarkivet (Bystyrets sak 15/92)*. Kommunens arkivordning og Byarkivets rettar og oppgåver er ytterlegare skildra i *Arkivinstruks for Oslo kommune (vedteke av Bystyret 22/6-99)*.

Byarkivets nye magasin er på 21.000 hyllemeter, og reolsystema er elektrisk drive og elektronisk styrte.

Byarkivet er leia av ein byarkivar, og er organisatorisk delt inn i to seksjonar, ein for moderne arkiv og ein for historiske arkiv.

## Seksjon for moderne arkiv
Seksjonen har ansvaret for:
*Rettleiing i aktiv arkivskaping for alle verksemder i Oslo kommune
*Utvikling og vedlikehald av Oslo kommunes arkivnøkkel
*Kurs og opplæring
*Synfaringar i kommunens verksemder
*Utarbeiding av regelverk og instruksar som har med kommunens arkiv å gjere
*Mottak av elektroniske arkiv

## Seksjon for historiske arkiv
Seksjonen har ansvaret for:
*Mottak av arkiva frå Oslo kommune
*Mottak av privatarkiv
*Ordning og katalogisering av arkiva
*Publikumsteneste
*Saksførehaving som har å gjere med dokumentasjon av juridiske rettar
*Formidling og kulturvern

Byarkivet gjev ut tidsskriftet *Tobias, tidsskift for arkiv og oslohistorie*. 

## Bakgrunnsstoff
*Byarkivets internettsider.
*Om byarkivet i tidsskriftet Tobias
*Om bruk og tinging av fotografi frå Byarkivets fotosamling.
Kristian Elster d.e.

**Kristian Mandrup Elster** (), var ein norsk forfattar og forstmann.

Elster vaks først opp i Overhalla, men i 1853 flytta familien til Førde i Sunnfjord, der far hans var sorenskrivar. 15 år gammal vart han send til Christiania for å gå på skule der. Det var meninga at han skulle bli offiser, men det gjekk ikkje – han var for nærsynt. I 1867 reiste han til Giessen i Tyskland og utdanna seg til forstmann. Frå 1869 budde han i Kristiania og skapte seg eit namn som litteratur- og teaterkritikar i *[[Aftenbladet]]* og *[[Norsk Folkeblad]]*. I 1873 var han nokre månader konstituert forstmann i Valdres og vart så tilsett som forstassistent i Søndre Trondhjems amt, med bustad i Trondheim. Der budde han til han døydde av lungebetennelse 1881 og er begravet i Førde.

Han var son til sorenskrivar Christen Christensen Elster og far til Kristian Elster d.y. Elsters gate i Oslo er oppkalla etter han.

## Bibliografi

### Bøker
* 

* 

* 

* 

* 

* 

### I tidsskrift - eit utval
*Lokalhistoriske artiklar Sogn og Fjordane

## Referansar

## Bakgrunnsstoff
*

*
* 
*Gravminner i Norge 
*Om Kristian Elster d.e. i Lokalhistoriske artiklar Sogn og Fjordane
*
Håkøya

**Håkøya** er ei øy i Tromsø kommune i Troms. Øya ligg i Sandnessundet mellom Kvaløya og Tromsøya, søraust for Eidkjosen på Kvaløya.

Toppen av Håkøya er skogkledd, medan det langs kysten er bustadhus, hyttar og gårdsbruk. Øya er knytt til Eidjordneset på Kvaløya med kommunal veg over den 330 meter lange Håkøybrua. Den opphavlege brua var bygd i tre, men overdelen vart i 2004 erstatta med stål og betong.

Det tyske slagskipet «Tirpitz» låg ved Håkøya frå 15. oktober 1944, og vart senka der av engelske bombefly den 12. november same år. Eit minnesmerke over dei ca. 1200 falne på «Tirpitz» står på Håkøya. Vraket av «Tirpitz» vart hogd opp, men ein del vrakrestar ligg framleis der skipet sokk.
Kreuzeck-massivet

**Kreuzeck-massivet** er eit område i fjellkjeda Hohe Tauern i Alpane i Austerrike. Området dekker ei flatevidd på ikring 450 km² og ligg i forbundslanda Kärnten og i Tirol. I nord dannar Mölltal grense for massivet, i sør Oberdrautal. Mot vest er Iselsberg grensepost mot Schober-massivet.

Høgste fjelltoppane er Polinik (2&nbsp;784 moh), Striedenkopf (2&nbsp;749 moh), Hochkreuz (2&nbsp;709 moh) og Kreuzeck (2&nbsp;701 moh). Kreuzeck-massivet består i hovudsak av gneis og glimmerskifer. 

Kreuzeck-massivet vert nytta til sommarbeite for husdyr og skogbruk.

## Kjelder

**Denne artikkelen bygger på «[[:de:Kreuzeckgruppe|Kreuzeckgruppe]]» frå ,  den 19. august 2014.*
Glockner-massivet

**Glockner-massivet** er eit område i den midtre delen av fjellkjeda Hohe Tauern i Alpane i Austerrike. Glockner-massivet ligg i forbundslanda Tirol, Salzburg og Kärnten. Dei tre forbundslanda møtest på fjellet Eiskögele (3&nbsp;423 moh).

Høgste fjelltoppen i Glockner-massivet, og samstundes det høgste fjellet i Austerrike, er Großglockner, 3&nbsp;798 meter over havet. Større delar av Glockner-massivet høyrer til kjerneområdet til *nasjonalparken Hohe Tauern*. Pasterze, den største isbreen i Austerrike, ligg i Glockner-massivet.

## Kjelder

**Denne artikkelen bygger på «[[:de:Glocknergruppe|Glocknergruppe]]» frå ,  den 19. august 2014.*
Goldberg-massivet

**Goldberg-massivet** er eit område i den austre delen av fjellkjeda Hohe Tauern i Alpane i Austerrike. Massivet ligg i forbundslanda Salzburg og Kärnten. Hocharn, den høgste fjelltoppen, når 3&nbsp;254 meter over havet. Andre kjende fjelltoppar i Goldberg-massivet er Schareck (3&nbsp;123 moh.) og Hoher Sonnblick (3&nbsp;106 moh.).

Vest i fjellområdet går den alpine passvegen Großglockner-Hochalpenstraße, medan den austerrikske hovudjarnbanestrekninga Tauernbahn ligg aust i Goldbger-massivet.
Fjellområdet har fått namn etter dei gullfunna som i historisk tid vart gjort her, og i Raurisdalen kan ein enno vaske gull. Fjelltoppane Goldbergspitze og Goldzechkopf minner om dei gullgruvene som fanst i Hohe Tauern i seinmellomalderen og opp mot 1800.

## Kjelder

**Denne artikkelen bygger på «[[:de:Goldberggruppe|Goldberggruppe]]» frå ,  den 19. august 2014.*
Venediger-massivet

**Venediger-massivet** er eit område i fjellkjeda Hohe Tauern i Alpane i Austerrike. Venediger-massivet ligg i forbundslanda Salzburg og Tirol og strekker seg litt inn i Italia. Großvenediger er den høgste fjelltoppen i massivet og når 3&nbsp;657 meter over havet.

Venediger-massivet ligg lengst nordvest i Hohe Tauern. Av fjellområda i Hohe Tauern er Venediger-massivet det med flest isbrear. Her er meir enn 100 fjelltoppar over 3&nbsp;000 moh.

## Kjelder

**Denne artikkelen bygger på «[[:de:Venedigergruppe|Venedigergruppe]]» frå ,  den 19. august 2014.*
Steven Van Zandt

**Steven Van Zandt** () er ein amerikansk musikar, songar, plateprodusent og skodespelar. Som musikar er han kjent fra Bruce Springsteens E Street Band der han spelar gitar og mandolin. Som soloartist er han kjent under namnet Little Steven. Som skodespelar er han kjent frå rollen som Silvio Dante i den prisbelønte TV-serien *[[The Sopranos]]* som gjekk på TV frå 1999 til 2007.

Van Zandt, ein italiensk-amerikanar, er eigenleg fødd som Steven Lento i Winthrop i Massachusetts. Mora hans gifta seg likevel på nytt og han tok difor etternamnet til stefaren sin. Familien flytta til New Jersey då han var sju år gammal.

Van Zandt var med i fleire av Bruce Springsteens tidlege band tidleg på 1970-talet. Frå 1975 til 1984 var han medlem av Springsteens E Street Band. Etter dette vart han soloartist og gjekk under artistnamnet Little Steven. Han har sidan midten av 1990-talet tidvis opptredd saman med E Street Band.

Steven Van Zandt har sidan 2002 leidd radioprogrammet *Little Steven's Underground Garage*.

I 1999 fekk Van Zandt overraskande den sentrale rollen som Silvio i TV-serien *The Sopranos*, dette utan at han hadde noko røynsle som skodespelar. Det var skaparen til serien, David Chase, som ynskte han i rolla.

Steven Van Zandt er gift med skodespelaren Maureen Van Zandt, som òg spelar kona hans i *The Sopranos*. Van Zandt eig plateselskapet Wicked Cool Records som har signert fleire norske band, mellom anna The Beat Tornados og Cocktail Slippers. 

Van Zandt spelar rollen som Frank Tagliano og Giovanni «Johnny» Henriksen i Netflix-serien *[[Lilyhammer]]* som vart send på NRK1 vinteren 2012. Serien som har åtte episodar fekk rekordhøge seertall på premieren med over éin million sjåarar. 

I 2014 har Steven Van Zandt òg vore med i reklamefilmar for Telenor.

## Little Steven-diskografi
* 1982 *Men Without Women* &nbsp;  US #118
* 1984 *Voice of America*  &nbsp;  US # 55
* 1985 *Sun City*
* 1987 *Freedom – No Compromise*  &nbsp;  US #80
* 1989 *Revolution*
* 1999 *Born Again Savage*
* 1999 *Greatest Hits*
* 2013 *Lillyhammer sesong 1 *
* 2014 *Lillyhammer sesong 2 *

## Bakgrunnsstoff
* 
*
Baatarafossen

**Baatarafossen** er ein foss i Tannourine i Libanon. 

Fossen fell 255 meter ned i Baatara-gryta, ei kalksteinsgrotte langs Libanon fjellsti.

Han vart oppdaga i 1952 av den franske grotteforskaren Henri Coiffait, og fossen og slukholet vart kartlagd i 1980-åra av Spéléo club du Liban. Grotta er òg kalla «Tre bruer-grotta». Når ein reiser frå Laklouk til Tannourine passerer ein landsbyen Balaa og «Tre bruer-kløfta» fem minuttar inn i dalen der ein ser tre naturleg bruer. Under vårsmeltinga fell ein 90-100 meter høg foss ned bak desse tre bruene og så ned eit 250 meter høgt hol. Ein test med farga vatn frå 1988 synte at vatnet kom opp at ved kjelda i Dalleh i Mgharet al-Ghaouaghir.

## Kjelder

**Denne artikkelen bygger på «[[:en:Baatara gorge waterfall|Baatara gorge waterfall]]» frå ,  den 19. august 2014.*  

## Bakgrunnsstoff
*Balaafossen  - bilete
*Gouffre de Balaa  - bilete
Guvernement i Libanon

Libanon er delt inn i seks guvernement (*[[muhafazah]]*), lista her med hovudstaden i parentes:

#Beirut (Beirut)
#Libanonfjella (Baabda)
#Nord (Tripoli)
#Beqaa (Zahleh)
#Nabatiye (Nabatiye)
#Sør (Sidon)

Guvernementa er delt inn i distrikt, og vidare delt inn i kommunar.

To nye guvernement er godkjend, men ikkje innført enno: Akkar (frå Akkar distrikt) og Baalbek-Hermel (frå Baalbek distrikt og Hermel distrikt). http://www.nowlebanon.com/NewsArticleDetails.aspx?ID=83732 

## Sjå òg
* distrikt i Libanon
* Kommunar i Libanon
Distrikt i Libanon

Guvernementa i Libanon er delte inn i 25 distrikt (*Aqdya*, eintal&nbsp;*[[qadaa]]*). Beirut guvernement har ingen distrikt. (Dei administrative sentera i distrikta er i parentes.)

**[[Beirut guvernement]]**
*Beirut

**[[Libanonfjella guvernement]]**
*Baabda (Baabda)
*Aley (Aley)
*Matn (Jdeideh)
*Keserwan (Jounieh)
*Chouf (Beiteddine)
*Jbeil (Byblos)

**[[Nord guvernement]]**
*Tripoli (Tripoli)
*Akkar (Halba)
*Zgharta (ZghartaEhden)
*Bsharri (Bsharri)
*Batroun (Batroun)
*Koura (Amioun)
*Miniyeh-Danniyeh distrikt (Miniyeh-Danniyeh) (MinyehSir Ed-Danniyeh)

**[[Beqaa guvernement]]**
*Baalbek (Baalbek)
*Hermel (Hermel)
*Zahle (Zahlé)
*Rashaya (Rashaya)
*Vest-Beqaa (JebjennineSaghbine)

**[[Sør guvernement]]**
*Sidon (Sidon)
*Jezzine (Jezzine)
*Tyr (Tyr)

**[[Nabatiye guvernement]]**
*Nabatiyeh (Nabatiyeh)
*Marjeyoun (Marjeyoun)
*Hasbaya (Hasbaya)
*Bint Jbeil (Bint Jbeil)

Distrikta er vidare delt inn i kommunar.

## Kjelder

**Denne artikkelen bygger på «[[:en:Districts of Lebanon|Districts of Lebanon]]» frå ,  den 19. august 2014.* 
*** oppgav desse kjeldene:*
Dankarvågvatn naturreservat

**Dankarvågvatn naturreservat** er eit naturreservat nord på Kvaløya i Tromsø kommune i Troms. Det omfattar eit våtmarksområde ved Dankarvågvatnet (5,5 moh.), rundt tre kilometer søraust for Kvaløyvågen, med eit terreng beståande av små kollar omgjeve av myrar og vatn. Områdd har frodig vatnvegetasjon, fattige myrar, lyngmark og bjørkeskog. Det er hekkeplass for fleire arter ender, vadefuglar og måsar. Under vårtrekket stansar store mengder vadefuglar her for å rasa. Det er òg ei betydeleg mengd ender og vadefugl i området under hausttrekket, og delvis òg elles utover hausten.

Reservatet vart oppretta i 1995 for å verne eit myrområde med små vatn og innsjøar som er viktige hekke- og trekklokalitetar for ei rekkje vannfuglarter.

## Kjelder
Beirut guvernement

**Beirut guvernement** ( ) er det einaste libanesisk guvernementet som består av eitt distrikt og ein by, Beirut, som er administrasjonsenter og hovudstaden i Libanon.

Arealet på guvernementet er 19,8 km² (utan forstader). Trass i den vesle storleiken, er det rekna som det viktigaste regionen i Libanon på grunn av den økonomiske, politiske, kulturelle og sosiale aktiviteten. Guvernøren i Beirut er gresk-ortodoks ifølgje tradisjonen, medan borgarmeisteren er sunnimuslim. Beirut er kjend som den religiøst mest mangfaldige i Midtausten. Det er kring tre millionar innbyggjarar i Beirut og forstadane. Kring 50% er kristne (i nord og aust), 25% sjia (i sør), og 25% sunni (sentralt og vest i Beirut).

## Kjelder

**Denne artikkelen bygger på «[[:en:Beirut Governorate|Beirut Governorate]]» frå ,  den 19. august 2014.*  

## Bakgrunnsstoff

*
Nord guvernement

**Nord guvernement** ( ) er eit guvernement i Libanon. Administrasjonssenteret er Tripoli. Guvernementet har kring 800&nbsp;000 innbyggjarar.

## Distrikt
Nord guvernement er delt inn i distrikt eller *[[qadaa|aqdya]]*. Distrikta er oppførst under med adminsitrasjonssentera i parentes:

*Akkar (Halba)
*Batroun (Batroun)
*Bsharri (Bsharri)
*Koura (Amioun)
*Miniyeh-Danniyeh distrikt (Miniyeh)
*Tripoli (Tripoli)
*Zgharta (Zgharta / Ehden)

## Religion
Sunni utgjer flesteparten av innbyggjarane med 54,4%; kristne utgjer den nest største med 41,6%; og alawittar den minste med 3,7 %.

## Kjelder

**Denne artikkelen bygger på «[[:en:North Governorate|North Governorate]]» frå ,  den 19. august 2014.* 

## Bakgrunnsstoff
Beqaa guvernement

**Beqaa** () er eit guvernement i Libanon med kring 750&nbsp;000 innbyggjarar.

## Geografi
Beqaa guvernement dekkjer eit areal på 4&nbsp;429&nbsp;km². Béqaa er det viktigaste jordbrukssenteret i Libanon. Beqaa guvernement er det største i Libanon og ligg mellom dei vestlege og austlege fjellkjedene i landet. To elvar renn gjennom Béqaa: Litani og Asielva

Guvernementet dekkjer Beqaadalen.

## Klima og turisme
Temperaturen varierer frå -10 °C til 35 °C gjennom året. Béqaa får ein god del regn og snø om vinteren. 

Landsbyane Zahlé, Baalbeck, Machgara, Niha, Anjar, Qab Elias, Kfar Zabad, Karaon Dam, Chtaura og Furzul er dei viktigaste turistmåla i området. Béqaa guvernement ligg langs ein eldgamal veg mellom Libanon, Syria og resten av den arabiske verda. Guvernementet er kjend for vinindustrien her, sommarfestivalane og kjøkenet. 

## Religion
Av folkesetnaden er 42 % sjia, 30 % kristne, 25 % sunni og 3 % drusarar

## Distrikt
*Zahle
*Baalbek
*Hermel
*Rashaya
*Vest-Beqaa

## Byar
*Zahlé
*Majdal Anjar
*Barelias
*Fourzol
*Baalbek
*Bodai
*Rayak
*Joub Jannine
*Al-Bireh i Libanon
*Shmistar
*Anjar
*Kabelias
*Kherbet Rouha
*Nabi Ayla
*Kasarnaba
*Al Karoun
*Khirbet Qanafar
*Machgara
*Deir El Ghazal
*Qusaya
*Deir El Ahmar
*Sawiri i Libanon

## Kjelder

**Denne artikkelen bygger på «[[:en:Beqaa Governorate|Beqaa Governorate]]» frå ,  den 19. august 2014.* 

## Bakgrunnsstoff
Nabatiye guvernement

**Nabatieh guvernement** () er eit av seks guvernement i Libanon. Guvernementet dekkjer eit område på 1&nbsp;058&nbsp;km². Adminsitrasjonssenteret er Nabatieh.

## Distrikt
Guvernementet er delt inn i fire distrikt (Aqdiya, eintal qadaa) med 115 kommunar.  Administrasjonssentera er i parentes:
*Nabatiyeh (Nabatiyeh) – 38 kommunar
*Marjeyoun (Marjeyoun) – 19 kommunar
*Hasbaya (Hasbaya) – 26 kommunar
*Bint Jbeil (Bint Jbeil) – 36 kommunar

## Religion i Nabatieh guvernement
Sjia utgjer majoriteten av folkesetnaden med 80 %; kristne utgjer den nest største delen med 9,7%; sunni utgjer den tredje største med 7,1 % og drusarar den siste med 3,2 %. 

## Sjå òg
* Sør-Libanon

## Kjelder

**Denne artikkelen bygger på «[[:en:Nabatieh Governorate|Nabatieh Governorate]]» frå ,  den 19. august 2014.* 

## Bakgrunnsstoff
Sør guvernement

**Sør guvernement** () er eit guvernement i Libanon.  Sør-Libanon har kring 500&nbsp;000 innbyggjarar og eit areal på 929,6&nbsp;km². Administrasjonssenteret er Sidon. Høgda i regionen varierer frå havnivå til kring 1000 meter. Innbyggjarane er ei blanding av sjiamuslimar, sunnimuslimar og ortodokse, katolske og protestantiske kristne. Temperaturane kan falle til kring 4 °C om vinteren med ein god del regn og snø i høgda. Om somrane er det høg luftfukt og temperaturen kan stige til 30 °C i kystområda. Guvernementet har fleire elvar som Litani, Zahrani, Naqura, Awali, Qasmiye og Hasbani. Området er kjent for dyrking av sitrus og bananer. Dei største byane er Sidon, Tyr og Jezzine.

## Turistmål og hendingar
Området har mange turistmål, mellom anna kvite, vakre strender sør for Tyr, og høve til å snorkle eller dykke blant fønikiske og romerske ruinar under vatn nær dei gamle byane Sidon og Tyr. Her finst basarar frå tida kring osmanarane og mange sjømatrestaurantar med utsikt over Middelhavet. Tyr-festivalen tiltrekkjer seg tusenvis av turistar kvart år. 

## Religion
Sjiamuslimar utgjer kring 60 % av folkesetnaden, sunnimuslimar 17 %, og kring 23 % er kristne.

## Distrikt
*Sidon distrikt
*Jezzine distrikt
*Tyr distrikt

## Byar
*Jezzine
*Sidon eller Saida
*Tyr
*El-Kfeir (Kufayr az Zayt)
*Sarafand
*Kfarmelki
*Srayra

## Sjå òg
* Sør-Libanon

## Kjelder

**Denne artikkelen bygger på «[[:en:South Governorate|South Governorate]]» frå ,  den 19. august 2014.* 

## Bakgrunnsstoff
Ankogel-massivet

**Ankogel-massivet** er eit område i fjellkjeda Hohe Tauern i Alpane i Austerrike. Massivet ligg i forbundslanda Salzburg og Kärnten.

Hochalmspitze, den høgste fjelltoppen i massivet, når 3&nbsp;360 meterover havet. Massivet, som er det austlegaste fjellområdet i Hohe Tauern, har namn etter fjelltoppen Ankogel, 3&nbsp;252 meter over havet. Vidare austover strekker fjellkjeda Niedere Tauern seg.

## Kjelder

**Denne artikkelen bygger på «[[:de:Ankogelgruppe|Ankogelgruppe]]» frå ,  den 19. august 2014.*
Granatspitz-massivet

**Granatspitz-massivet** er eit område i fjellkjeda Hohe Tauern i Alpane i Austerrike. Granatspitz-massivet ligg i forbundslanda Salzburg og Tirol. Høgste fjelltoppen er Große Muntanitz, 3&nbsp;232 meter over havet.

Granatspitz-massivet ligg i den sentrale delen av Hohe Tauern. Området har namn etter den 3&nbsp;086 moh høge fjelltoppen Granatspizte.

## Kjelder

**Denne artikkelen bygger på «[[:de:Granatspitzgruppe|Granatspitzgruppe]]» frå ,  den 19. august 2014.*
Rieserferner-massivet

**Rieserferner-massivet** er eit område lengst sørvest i fjellkjeda Hohe Tauern i Alpane. Massivet ligg i forbundslandet Tirol i Austerrike og provinsen Bolzano i Italia. Størsteparten av fjellområdet ligg i Bolzano-provinsen, der ein stor del er innlema i *Naturpark Rieserferner-Ahrn*.

Området har namn etter isbreen Rieserferner, som ligg på nordsida av Hochgall, den høgste fjelltoppen i massivet (3&nbsp;436 moh) og Schneebiger Nock (3&nbsp;358 moh).

## Kjelder

**Denne artikkelen bygger på «[[:de:Riserfernergruppe|Riserfernergruppe]]» frå ,  den 19. august 2014.*
Storbritannia i Junior Eurovision Song Contest

**Storbritannia** debuterte i Junior Eurovision Song Contest i 2003 i København, Danmark med songen «My Song for the World» , framført på engelsk av Tom Morley. Bidraget vart valt i ein nasjonal finale, arrangert av den britiske kringkastaren ITV. Storbritannia har delteke fire gongar; frå 2003 til 2005 og i 2022.

I 2022 kom landet tilbake i Junior Eurovision Song Contest igjen, då i regi av ålmennkringkastaren BBC.

## Bidraga i Junior Eurovision Song Contest

## Røystehistorikk

## Sjå òg
* Storbritannia i Eurovision Song Contest
* Wales i Eurovision Song Contest
* Wales i Junior Eurovision Song Contest

## Referansar

## Kjelder
* Storbritannia i Junior Eurovision Song Contest

**Denne artikkelen bygger på «[[:en:United Kingdom in the Junior Eurovision Song Contest|United Kingdom in the Junior Eurovision Song Contest]]» frå ,  den 19. august 2014.*
Schober-massivet

**Schober-massivet** er eit område sentralt i fjellkjeda Hohe Tauern i Alpane i Austerrike, sør for hovudkammen i Alpane. Massivet ligg i forbundslanda Tirol og Kärnten. Størstedelen av fjellmassivet er innlemma i nasjonalparken Hohe Tauern.

Massivet har namn etter Hochschober på 3&nbsp;242 moh, men det er Petzeck med sine 3&nbsp;283 moh som er høgste fjelltoppen. I sør strekker massivet seg mot byen Lienz og Drava-dalen.

## Kjelder

**Denne artikkelen bygger på «[[:de:Schobergruppe|Schobergruppe]]» frå ,  den 19. august 2014.*
Spania i Junior Eurovision Song Contest

**[[Spania]]** debuterte i **[[Junior Eurovision Song Contest]]** i 2003 i København, Danmark, med songen «Desde el cielo», framført på spansk av songeren Sergio. Bidraga vart, i perioden 2003 til 2006, valde gjennom den nasjonale finalen Eurojunior, arrangert av den spanske kringkastaren Televisión Española.

I 2019 returnerte Spania til Junior Eurovision Song Contest, etter å ha sist deltake i tevlinga i 2006. Bidraga vart valde internt av den spanske kringkastaren. 24. juli 2019 vart Melani García presentert som spansk bidrag, med songen «Marte».

Spania er eit av dei mest suksessrike landa i tevlinga. Landet vann tevlinga i 2004, med songen «Antes muerta que sencilla», syngja av songaren María Isabel. Ho fekk den høgaste poengsummen i tevlinga si historie, med 171 poeng. I 2015 vart rekorden slegen, då Malta vann tevlinga. I tillegg har Spania komme på andreplass to gongar, i 2003 og 2005, og to tredjeplassar i 2019 og 2020. Fram til 2020 hadde alle dei spanske bidraga i Junior Eurovision Song Contest hamna blant dei fire beste.

## Bidraga i Junior Eurovision Song Contest

## Røystehistorikk

## Galleri

File:Melani García, "Marte", 2019.jpg|Melani García i Gliwice 2019 
File:Levi es jesc2021.jpg|Levi Díaz i Paris 2021

## Referansar

## Kjelder
* Spania i Junior Eurovision Song Contest

**Denne artikkelen bygger på «[[:en:Spain in the Junior Eurovision Song Contest|Spain in the Junior Eurovision Song Contest]]» frå ,  den 19. august 2014.*
Meining

**Meining** kan visa til:
* tankar av djupare innhald, ein fornuftig samanheng
* Syn, oppfatning, overtyding

Meining er eit tema som blir studert i mange vitskapar. Det er vanskeleg å bestemma tydinga av omgrepet «meining» og definera det presist, sidan det er sjølvrefererande, subjektivt og lite kategoriserbart. 

Meining er studert i mange retningar, som i filosofi, litterær teori, kritisk teori, semantikk, antropologi, og nokre delar av psykologien.

## Kjelder

**Delar av denne artikkelen bygger på «[[:nb:Meining|Meining]]» frå ,  den 20. august 2014.*  
 

*
Imelda Marcos

**Imelda Marcos** () er ein filippinsk  politikar. Ho var gift med president Ferdinand Marcos, og var førstedame på Filippinane frå 1965 til 1986.

## Kjelder

## Bakgrunnsstoff
Laura Marling

**Laura Beatrice Marling** () er ein songar og låtskrivar frå Hampshire i England.

Ho debuterte med singelen *Ghosts*, som kom ut på WayOutWest Records, med etterfølgjande singlar på Virgin Records. Debutalbumet hennar, *Alas, I Cannot Swim*, det andre albumet, *I Speak Because I Can* og det fjerde albumet, *Once I Was an Eagle* vart nominerte til Mercury Prize i åra 2008, 2010 og 2013.

Laura Marling er ein tidlegare medlem i gruppa Noah and the Whale og medverka på debutalbumet deira, *Peaceful, The World Lays Me Down*. Charlie Fink, vokalisten i Noah and the Whale, stod for produksjonen av debutalbumet til Marling. Ho medverkar også på singelen «Young Love» av mystery Jet, som kom ut 10. mars 2008 frå det andre albumet deira. 

## Diskografi
* 2008 *Alas I Cannot Swim*
* 2010 *I Speak Because I Can*
* 2011 *A Creature I Don't Know*
* 2013 *Once I Was an Eagle*

## Kjelder

**Denne artikkelen bygger på «[[:en:Laura Marling|Laura Marling]]» frå ,  den 20. august 2014.*  
 

## Bakgrunnsstoff

*Offisiell nettstad
Villgratner-fjella

**Villgratner-fjella**, (tysk: Villgratner Berge), er eit fjellområde sørvest i fjellkjeda Hohe Tauern i Alpane. Størstedelen av fjellområdet ligg i forbundslandet Tirol i Austerrike, ein mindre del i provinsen Bolzano i Italia.

Høgste fjelltoppen i massivet er Weiße Spitze med ei høgde på 2&nbsp;962 meter over havet.

## Kjelder

**Denne artikkelen bygger på «[[:de:Villgratner Berge|Villgratner Berge]]» frå ,  den 19. august 2014.*
Mascalucia

**Mascalucia** er ein by og ein kommune i provinsen Catania i regionen Sicilia i Italia. Kommunen har 30&nbsp;000 ibuarar og eit areal på 16,2 km². Mascalucia ligg 420 meter over havet og seks kilometer nord for provinshovudstaden Catania. Kommunen fungerer i dag som ein forstad til provinshovudstaden.

Folketalet i kommunen har vakse frå vel 19&nbsp;000 i 1991 til over 30&nbsp;000 i 2013.

## Kjelder

**Denne artikkelen bygger på «[[:en:Mascalucia|Mascalucia]]» frå ,  den 20. august 2014.*
Giarre

**Giarre** er ein by og ein kommune i provinsen Catania i regionen Sicilia i Italia. Kommunen har 28&nbsp;000 ibuarar og eit areal på 27 km². Byen Giarre ligg 81 meter over havet, 30 km nord for provinshovudstaden Catania.

Giarre er i dag mest kjend for dei mange ufullførte byggverka. Til saman 25 offentlege byggeprosjekt påbyrja i 1990-åra har aldri vore i bruk.

## Kjelder

**Denne artikkelen bygger på «[[:en:Giarre|Giarre]]» frå ,  den 20. august 2014.*
Biancavilla

**Biancavilla** er ein by og ein kommune i provinsen Catania i regionen Sicilia i Italia. Kommunen har i kring 24&nbsp;000 ibuarar og eit areal på 70 km². Byen Biancavilla ligg 555 meter over havet, 33 km nordvest for provinshovudstaden Catania.

Byen vart grunnlagd 8. januar 1488 av albanske flyktningar. Dei kom til eit områda kalla Callicari og fekk rett ("Licentia Populandi") til å busette seg av leiarane for Sicilia-regionen. Staden vart kalla Albavilla til det i året 1599 vart endra til Biancavilla. 

## Kjelder

**Denne artikkelen bygger på «[[:en:Biancavilla|Biancavilla]]» frå ,  den 20. august 2014.*
Adrano

**Adrano** er ein by og ein kommune i provinsen Catania i regionen Sicilia i Italia. Kommunen har vel 35&nbsp;000 ibuarar og dekker eit areal på 82,5 km². Byen Adrano ligg 560 meter over havet, 41 km nordvest for provinshovudstaden Catania.

Adrano ligg nær ved foten av Etna, ved åmotet mellom elvane Simeto og Salso. Byen er handelssenter i eit område der det vert dyrka oliven og sitrusfrukt.

## Kjelder


**Denne artikkelen bygger på «[[:en:Adrano|Adrano]]» frå ,  den 20. august 2014.*  


## Bakgrunnsstoff

*
Caltagirone

**Caltagirone** er ein by og ein kommune i provinsen Catania i regionen Sicilia i Italia. Kommunen har om lag 39&nbsp;000 ibuarar med ei flatevidd på 382 km². Byen Caltagirone ligg 608 meter over havet, 70 km sørvest for provinshovudstaden Catania.

Byen har i lang tid vore kjend for sin produksjon av keramikk, særleg majolica- og terrakotta-varer. I dag er produksjonen i større grad vend mot framstilling av skulpturar i keramikk og terrakotta. Næringslivet elles er basert på landbruk; dyrking av druer, oliven og fersken.

Byen vart nesten fullstendig lagd i ruinar under Sicilia-jordskjelvet i 1693. Mange offentlege og private bygningar vart sidan bygd i ein einskapleg barokkstil. Det er hovudgrunnen til at byen, saman med fleire byar i Val di Noto vart teke med på UNESCO si verdsarvliste i 2002.

Caltagirone er kjend som fødestaden til Luigi Sturzo, grunnleggaren av Partito Popolare Italiano, det seinare Democrazia Cristiana.

## Kjelder

**Denne artikkelen bygger på «[[:en:Caltagirone|Caltagirone]]» frå ,  den 20. august 2014.*
Monserrato

**Monserrato** er ein by og ein kommune i Storbyområdet Cagliari i regionen Sardinia i Italia, om lag fem kilometer nordaust for byen Cagliari. Kommunen har 20&nbsp;000 ibuarar og eit areal på 6,5 km².

I mellomalderen, då med namnet Pauli, var landsbyen del av Cagliari-judikaturet. Seinare låg byen under respektive republikken Pisa, Aragon-ætta og Arborea-judikaturet. Seinare var det eit vasallrike under kongeriket Spania først, og så hertugdømet Savoie.

Monserrato var eigen kommune til 1928, då han vart lagd under Cagliari. Etter ei lokal folkeavrøysting i 1991 vart Monserrato på ny ein sjølvstendig kommune. 

## Kjelder

**Denne artikkelen bygger på «[[:en:Monserrato|Monserrato]]» frå ,  den 20. august 2014.*
Marit Fiane Christensen

**Marit Helene Fiane Christensen** () er ein norsk fotballspelar, gift Grødum i 2013. Ho har etter tur spelt for toppserieklubbane FK Larvik, Asker, Røa og sidan 2011 Amazon Grimstad. Frå 2003 har Christensen spelt 89 landskampar fram til hausten 2013. Ho spelar midtstoppar, kjend for solid defensiv organisering, god på hovudet og offensive løp.

### Klubbspel
Christensen debuterte for den nyskipa fotballklubben FK Larvik i 1997. I 2000-sesongen spelte klubben for fyrste gong i toppserien, men klarte ikkje unngå nedrykk. Klubben rykkte rett opp att. Christensen spelte for Larvik til 2002, og var med å sikre vidare toppseriespel til 2003. Sjølv gjekk ho over til toppklubben Asker, der ho spelte i 2003-sesongen.

Frå 2004 var ho Røa-spelar. I hennar fyrste sesong i Røa vann laget både serien og cupen, og deretter var ho delaktig i at klubben også vart serie- og/eller cupmeistrar i fem samfulle år, med unnatak for 2005. Christensen var gravid i mesteparten av 2009-sesongen, men kom tilbake i den lite suksessrike 2010-sesongen.

Christensen flytta til Arendal i 2010, og melde seg etterkvart til teneste for Amazon Grimstad. Ho  spelte for Amazon i toppserien frå 2011 til 2013.

### Landslagsspel
Christensen debuterte på landslaget den 16. mars 2003 i ein kamp mot USA. Frå 2005? var ho ein viktig aktør på midstopparplassen i landslaget, jamsides landslagskapteinen Ane Stangeland Horpestad. Den 21. oktober 2008 erklærte Christensen og fire andre Røa-spelarar; Marie Knutsen, Guro Knutsen, Lene Mykjåland og Siri Nordby seg ferdig med det norske landslaget grunna misnøye med landslagsleinga.

Etter Eli Landsem tok over som landslagssjef kom Christensen med att på det norske landslaget i 2010. I 2013 var ho med då Noreg tapte EM-finalen for Tyskland.

### Merittar
*EM-sølv 2005 og 2013 for Noreg.
*Noregsmeister: 2004, 2006, 2008 med Røa IL
*Seriemeister: 2004, 2007, 2008 med Røa IL

## Kjelder

**Denne artikkelen bygger på «[[:nb:Marit Fiane Christensen|Marit Fiane Christensen]]» frå ,  den 20. august 2014.*
Belpasso

**Belpasso** er ein by og ein kommune i provinsen Catania i regionen Sicilia i Italia. Kommunen har 27&nbsp;000 ibuarar og eit areal på 164,4 km². Belpasso ligg 551 meter over havet, ti kilometer nord for provinshovudstaden Catania, og er funksjonelt ein forstad til provinshovudstaden.

Folketalet i kommunen har auka mykje dei siste tiåra. I 1981 var del vel 14&nbsp;000, medan det i 2012 passerte 27&nbsp;000.

## Kjelder

**Denne artikkelen bygger på «[[:en:Belpasso|Belpasso]]» frå ,  den 20. august 2014.*
Baabda distrikt

**Baabda distrikt** (arabisk قضاء بعبدا, *Qada' Baabda*), stundom skrive B'abda, er eit distrikt (qadaa) i Libanonfjella i Libanon, sør og aust for hovudstaden i Libanon, Beirut. Det administrative senteret er Baabda.

Regionen er òg populært kalla Sør-Matn (arabisk المتن الجنوبي, ِ *Al Matn al Janoubi*), for å skilje det frå Matn distrikt (arabisk قضاء المتن الشمالي, *Qada' Al Matn ash Shimali*), 

## Demografi
Innbyggjarane i Baabda distrikt er hovudsakleg maronittiske katolikkar, sjiamuslimar og drusarar. Maronittane er den største gruppa, etterfølgd av sjiamuslimae og drusarane. Sunnimuslimar, greske katolikkar og ortodokse kristne bur òg i området. 

Sjiamuslimane i Baabda distrikt bur hovudsakleg på kysten, like sør for Beirut. Dette området vert òg kalla «Dahye» eller dei sørlege forstadane til Beirut. Drusarane lever i fjellområda lenger inn i landet. 

## Historie
I Baabda ligg fleire rav-stader som er 120 millionar år gamle, der ein har avdekt nokre av dei eldste øglene, mellom anna baabdasaurus, og mange insekt. 

## Byar
*Baabda
*Chiyah
*Hadath
*Haret Hreik
*Ghobeiry
*Kfarshima
*Hammana
*Ras el Matn
*Qarnayel
*Araya
*Qalaa
*Btekhneih
*Arbiniyeh
*Knaisseh
*Ksaibe

## Kjelder

**Denne artikkelen bygger på «[[:en:Baabda District|Baabda District]]» frå ,  den 20. august 2014.* 
*** oppgav desse kjeldene: 
*[http://www.mapquest.com/maps/map.adp?formtype=address&country=LB&addtohistory=&city=Baabda Mapquest]
*[http://journals.cambridge.org/action/displayAbstract;jsessionid=4656532CE9DC302665CDF666C8fvt.9DF2.tomcat1?fromPage=online&aid=117149 Lizard in Amber]
*[http://webcache.googleusercontent.com/search?q=cache:ok4Rj4jV5DUJ:zoologie.umh.ac.be/asef/pdf/2004_40_02/compact/Azar_et_Nel_ASEF_2004_40(2)_185-192_COMPACT.pdf+caza+baabda+amber&hl=en&gl=uk&ct=clnk&cd=7 Insects in Amber]
*
Chiyah

**Chiyah** (arabisk  الشياح *Ach-Chayyah*) er ein by vest for den libanesiske hovudstaden Beirut og er ein del av Stor-Beirut.

Historisk har byen vore ein kristen by, men han har vorte delvis busett av sjiaer. Under osmansk tid vart han styrt av Arslan-familien og seinare av Shihab-dynastiet.

Chiyah ligg i den sørvestlege forstaden til hovudstaden Beirut og grensar til Haret-Hreik, Ghobeiry, Hadath, Hazmieh, Furn-el-chebbak og Ain El Remanneh. Men før 1956 brukte han å dekkje eit større område som omfatta dei noverande distrikta Karm el Zeitoun, Hayy el Knissé, Bir Abed og Haret el Mjadlé as well as Jnah, Ghobeiry, Furn-el-chebbak, Bir Hassan og Ain El Remanneh.

Byen var ein gong dekt av sitrushagar og strekte seg til Middelhavet, men er i dag ein forstad til Beirut med kring 60&nbsp;000 innbyggjarar.

I **Chiyah** bur familien Gharios, ein av dei mest kjende og rikaste familiane i Libanon med røter attende til den kjende Sheiks Chemor frå Kfarhata (tidlegare kristne herskarar av Aaqoura og Zgharta).. Andre markante innbyggjarar i Chiyah er dei døde ministrane og paralmentsmedlemane Michel Zaccour og Wadih Naim og legen Nakhleh Achkar.

## Kjelder

**Denne artikkelen bygger på «[[:en:Chyah|Chyah]]» frå ,  den 20. august 2014.* 
*** oppgav desse kjeldene:*
Comet Kid

**Comet Kid** var ei norsk musikkgruppe frå Oslo, som bestod av Alexander Hoddevik (gitarist), Andreas Kjøll (vokal), Philip Fjellberg Wibe (første trommeslagar), Svein Inge Bjørkedal (trommer), Theodor Peterson (kontrabass) og Hogne Aasjord (keyboard). Musikken deira er ei blanding av folk og rock, med innslag av pop og soul.

Gruppa har spelt på norske festivalar som Øyafestivalen og Vinjerock. Debutalbumet *Roots* kom ut i 2014, etterfølgt av albuma *Forces of Nature* i 2015 og *Halley* i 2016. Gruppa vann i 2015 to prisar i musikkmagasinet *[[GAFFA]]*, i kategoriane «årets norske album» og «årets norske gruppe». 

Comet Kid la opp i 2018, og spelte sin siste konsert på Rockefeller i Oslo den 25. mai 2018.

## Diskografi
### Album og EP-ar
* 2014: *Roots*
* 2015: *Forces of Nature*
* 2016: *Halley*
* 2016: *Acoustic Sessions*
 
### Singlar
* 2013: «Run to the River»
* 2014: «Diamonds»
* 2015: «Sweet Love»
* 2015: «When I'm Dead»
* 2015: «Summer Is Ready»
* 2016: «Feelings»
* 2017: «Beaten»
* 2018: «Like a Storm»
* 2018: «To Be Alone»

## Kjelder